Document ID: 32003R1979

32003R1979
L 294/5
SLUŽBENI LIST EUROPSKE UNIJE
11.11.2003.
UREDBA KOMISIJE (EZ) br. 1979/2003
od 11. studenoga 2003.
o dopuni Priloga Uredbi (EZ) br. 2400/96 (Westlandse druif, Alcachofa de Benicarló ili Carxofa de Benicarló i Marrone di San Zeno)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne proizvode i prehrambene proizvode (1), kako je zadnje izmijenjena Uredbom (EZ) br. 806/2003 (2), a posebno njezin članak 6. stavci 3. i 4.,
budući da:
(1)
U skladu s člankom 5. Uredbe (EEZ) br. 2081/92 Nizozemska je Komisiji podnijela zahtjev za registraciju naziva „Westlandse druif” kao oznaku zemljopisnog podrijetla; Španjolska je Komisiji podnijela zahtjev za registraciju naziva „Alcachofa de Benicarló” ili „Carxofa de Benicarló” kao oznaku izvornosti, a Italija zahtjev za registraciju naziva „Marrone di San Zeno” kao oznaku izvornosti.
(2)
U skladu s člankom 6. stavkom 1. Uredbe (EEZ) br. 2081/92 ustanovljeno je da zahtjevi ispunjavaju sve uvjete iz te Uredbe, a posebno da sadrže sve potrebne podatke u skladu s člankom 4.
(3)
Komisija za tri naziva iz ovog Priloga nije primila niti jedan prigovor u smislu članka 7. te Uredbe nakon objave u Službenom listu Europske unije (3).
(4)
Zato ta tri naziva treba upisati u „Registar zaštićenih oznaka izvornosti i zaštićenih oznaka zemljopisnog podrijetla” te ih zbog toga treba zaštititi u cijeloj Zajednici kao zaštićene oznake izvornosti ili zaštićene oznake zemljopisnog podrijetla.
(5)
Prilog ovoj Uredbi dopunjava Prilog Uredbi Komisije (EZ) br. 2400/96 (4), kako je zadnje izmijenjena Uredbom (EZ) br. 1665/2003 (5),
DONIJELA JE OVU UREDBU:
Članak 1.
Tri naziva iz ovog Priloga dodaju se u Prilog Uredbi (EZ) br. 2400/96 i upisuju kao zaštićene oznake izvornosti (ZOI) i zaštićene oznake zemljopisnog podrijetla (ZOZP) u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u članku 6. stavku 3. Uredbe (EEZ) br. 2081/92.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. studenoga 2003.

Labels: 3
18
17